Boleslav II, kralj Poljske
Boleslav II (poljski: Bolesław II; 1041. - 3. april 1082.), poznatiji kao Boleslav Velikodušni, je bio knez Poljske od 1058. do 1076. godine i treći kralj Poljske od 1076. do 1079. godine. Bio je najstariji sin kneza Kazimira I i njegove supruge Marije Dobroniege. Smatra se jednim od najsposobnijih vladara dinastije Pjast. Godine 1075. ponovo je uspostavio nadbiskupiju Gniezno i osnovao biskupiju Plock. Zatim je uspostavio benediktinske samostane u Mogilnu, Lubinu i Vroclavu. Prema hroničaru Gallusu Anonymusu, tokom njegove vladavine zvali su ga Velikodušni (poljski: Szczodry), zbog toga što je osnovao mnoge crkve i manastire širom Poljske. Boleslav II je bio prvi poljski monarh koji je kovao svoj vlastiti novac u dovoljno velikoj količini da ga je mijenjao stranim kovanicama. Osnovao je kraljevske kovanice u Krakovu i Vroclavu reformišući time kovanice koje su donijele značajne prihode u kraljevsku blagajnu. Svi ovi napori su imali ogroman utjecaj na ekonomski i kulturni razvoj zemlje. Godine 1079. osudio je na smrt biskupa Krakova Stanislasa što je izazvalo pobunu plemića. Pobjegao je u Ugarsku gdje je umro 1082. godine. Naslijedio ga je brat Vladislav I.